Jeddah Tower

Jeddah Tower (skôr zvaný tiež ako Mile-High Tower, alebo Kingdom Tower) je názov mrakodrapu, ktorého stavba bola zahájená v saudskoarabskom meste Džidda na pobreží Červeného mora dňa 1. apríla 2013. Dokončenie stavby bolo odhadované na rok 2028. Po dokončení by malo ísť o najvyššiu stavbu sveta s minimálne 167 poschodiami a výškou asi 1 000 metrov. Budova bude súčasťou nového mestského komplexu Kingdom City. História projektu Prvé informácie o projekte boli zverejnené v roku 2008. Pôvodný návrh počítal s výškou jednej míle, viac než 1600 metrov. V roku 2010 bolo oznámené, že výška budovy bude najmenej 1 000 metrov. Dňa 2. augusta 2011 podpísala investičná firma Kingdom Holding Co. (KHC) dohodu s firmou Saudi Binladen Group o výstavbe budovy za 4,6 miliardy rialov (cca 1,1 miliardy eur). Hlavným architektom stavby je Adrian Smith, ktorý navrhol súčasný najvyšší mrakodrap sveta Burdž Chalífa a developerom dubajská spoločnosť Emaar Properties. Priebeh stavby 1. apríla 2013 bola zahájená stavba. V tejto fáze sú vo výstavbe základy stavby (piloty). 1. septembra 2013 bola dokončená stavba pilotov. V tejto fáze sú stavané podzemné časti stavby. 1. septembra 2014 bola zahájená stavba nadzemnej časti. 7. júna 2015 boli práce na 23. poschodí. 1. januára 2016 dosiahla výška stavby 115 metrov a boli zahájené práce na 31. poschodí. 13. júla 2016 prebiehali práce na 44. poschodí. Na konci roku 2017 sa výstavba zastavila. Výstavba sa oficiálne obnovila v januári 2025 Veža Jeddah dosiahla svoje 66. poschodie v apríli 2025. Iné projekty Commons ponúka multimediálne súbory na tému Jeddah Tower Referencie